BREIÐFIRÐINGUR 79 sagt mér . Þegar ég var ungr , man ég eftir , að fréttist eitt haust eftir að miklar rigningar höfðu gengið , að aurskriða væri hlaupin þar niðr og hefði skemt mikið og fyllt laugina . Nú sést þar ekkert nema ómerkileg hola , og með því ekkert hefir verið við hana gert síðan , er óvíst , að menn viti , hvar sú upprunalega laug hafi verið ( Sigurður Vigfússon , 1882 , bls. 73 ) . Það fer ekki á milli mála að Sigurður sá „ ómerkilega holu “ en hvað hann var að meina með að óvíst „ sé hvar sú upprunalega laug hafi verið " er ekki ljóst . Telur hann þá að þessi óljósa hola sé ekki þar sem laugin átti að hafa verið , eða sá hann bara einhverja holu í skriðurótunum fyrir ofan bæinn ? Sigurður er ekki beint nákvæmur í staðsetningu á lauginni , segir hana „ þar í brattlendinu fyrir ofan túnið “ . Ef til vill telur Sigurður þetta vera nægilega nákvæma staðsetningu þar sem ekki getur verið um stórt svæði að ræða sem laugin leyndist undir . W.C. Collingwood kemur á ferð sinni um Island 1897 að Laugum og honum eins og Morris er Guðrún afar hugstæð . Hann telur að : „ Aður fyrr hafi þessir hverir verið vandlega yfirbyggðir og leiddir í stokka , en síðan hafi skriður fallið og eyðilagt þessi gömlu mannvirki . Enn vatnið kraumar en sem áður fyrr og gufar upp í loftið . Engum kemur til hugar að pípur frá þessum uppsprettum . Heldur verða veslings konumar að burðast með þvottin þangað , skola hann undir himni , en ískalt eða sjóðandi vatnið rennur ofan hlíðina . Heldur óburðug þvottamennska ! “ . Þannig hefur hann haft spurnir af þessari laug og gert sér hugmyndir um hvernig hún hafi verið . Hvað skyldi hann vera að eiga við þegar hann segir að hverirnir hafi verðið vandlega yfirbyggðir ? Vitað er að Rómverjar byggðu vönduð baðhús yfir volgar uppsprettur á Englandi , skyldi hann hafa hugsað sér áþekkar byggingar á Laugum ? Nú eru engir hverir á Laugum , aðeins þessar tvær uppsprettur tæplega 60 gráðu heitar . Sú sem hér er um rætt er aðeins kaldari heldur en uppsprettan í Hveragilinu . Collingwood hefur áhyggjur